Egiptuse vastu räägib lisaks liiga odavaks aetud reisihindadele (mis toovad kaasa hulga probleeme, nagu ikka) ka see, et kohapeal pole peale vedelemise eriti midagi teha. Kairos võib ju ära käia, kuid kui suurem osa ajast ikkagi Punase mere  ääres veeta, siis läheb igavaks. Ma tean, et seal pakutakse turistile igasuguseid atraktsioone, mis tegelikult võivad reisi potentsiaalselt muuta väga-väga vahvaks ja meeldejäävaks, kuid tõsi on see, et enamike nende atraktsioonide jaoks ei jätku lihtsalt raha. Kui arvestada koos lennu ja majutusega (mis nüüd odav) reisikulutusteks ca 15k + kuluraha, siis tuleb enam-vähem mõistlikult välja, kuid .. see on 3x rohkem kui algne reis maksab (pluss kuluraha). Aga noh, see on pelgalt oletus.